Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 1070

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 43% 4.2. Főbb képzési szakaszok, témakörök és ezek kreditszáma 4.2.1. Alapozó ismeretek: 15 kredit — az irodalomtudományi alapismeretek elsajátítása, az irodalmi szövegelemzés és a filológiai munka alapvető 2001/80. szám módszereinek, valamint a szakmához kapcsolódó filológiai apparátus és módszerek megismertetése, — nyelvészeti alapismeretek elsajátítása, a szakmához kapcsolódó filológiai apparátus és módszerek megismertetése, — országismeret: kultúrtörténet és történelem, — nyelvgyakorlat. 4.2.2. Törzs- és szakképzés: 78 kredit — Az irodalomtudományi szakterületen folyó képzés feladata, hogy a hallgatókat megbízható szakmai ismeretekkel ruházza fel a szláv és az általános irodalomtudomány, az irodalomelmélet, valamint a szakma módszertanának elsajátítása terén. Az irodalomtörténet tanulmányozásának alkalmanként — főleg az utóbbi két évszázad történetében — része az irodalmi élet vizsgálata, valamint a regionális és/vagy nemzetiségi irodalmi életnek az irodalom mindenkori fő irányaival párhuzamos vagy azoktól eltérő művelődéstörténeti funkciórendszerének ismertetése is. — A nyelvtudományi szakterületen folyó képzés feladata a hallgatók nyelvészeti kompetenciájának kifejlesztése vagyis a nyelvtudományi és glottodidaktikai munkára, valamint az önálló nyelvészeti gondolkodásra történő nevelésük. Ez utóbbin a következő készségek megszerzése értendő: új nyelvi és nyelvészeti ismeretek önálló elsajátítása, az új ismeretanyag önálló elméleti integrálása és didaktizálása, a kontrasztív alapú munka előnyeinek kiaknázása; az elméletek és modellek viszonylagosságának és ezáltal a szakmai pluralizmus szükségességének felismerése. — A nyelvi képzés feladata: = bevezetés az idegen nyelvi tudományos ismeretszerzés technikáiba, = a szóbeli és írásbeli kifejezőkészség fejlesztése, = a nyelv rendszerének tudatosítása, = nyelvi kontrasztivitások tudatosítása, = a célnyelvi ország politikai, társadalmi, gazdasági és kulturális életének, intézményrendszerének megismertetése, = az értekező próza technikájának elsajátítása, = a szóbeli és írásbeli tudományos közlemény megfogalmazásában való jártasság megszerzése, = a szóbeli és írásbeli fordítási készség fejlesztése. — A képzési szakasz főbb tematikus egységei: = irodalomtudomány, = irodalomelmélet, = irodalomtörténet, = ószláv nyelv és nyelvtörténet, = mai szerb nyelv és általános nyelvészet, = nyelvi kontaktológia, = szemantika és pragmatika, = szociolingvisztika, = nyelvgyakorlat.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes